Λουίς Πάλμα

Ο **Λουίς Ενρίκε Πάλμα Οσεγκέρα** (γεννημένος στις 17 Ιανουαρίου 2000) είναι επαγγελματίας ποδοσφαιριστής από την Ονδούρα, που αγωνίζεται ως εξτρέμ και πλάγιος μέσος για την Λεχ Πόζναν ως δανεικός από την Σέλτικ και την εθνική ομάδα της Ονδούρας.

## Καριέρα σε συλλόγους
### Βίντα
Ο Πάλμα έκανε το ντεμπούτο του ως επαγγελματίας και στην Λίγκα Νάσιοναλ για την Βίντα στις 10 Σεπτεμβρίου του 2017. Σκόραρε το τρίτο γκολ σε μια ενδεχόμενη εντός έδρας νίκη με 5–3 επί της Προγκρέσο. 

Στις 12 Φεβρουαρίου 2019, ο Πάλμα εντάχθηκε στην ομάδα της ΓΣΛ Τσάμπιονσιπ, Ρεάλ Μόναρχς, ως δανεικός.  Έκανε το ντεμπούτο του στις 9 Μαρτίου ως βασικός, σε μια ισοπαλία με 1–1 εναντίον της Σακραμέντο.  Στις 27 Ιουλίου, ο Πάλμα σημείωσε το πρώτο του γκολ για τους Μόναρχς, σε μια εκτός έδρας ήττα με 3–1 από την ομάδα του Σαν Αντόνιο. 

### Άρης
Αν και ακούστηκε έντονα για την πορτογαλική Μπράγκα και την ισπανική Λεβάντε, ο Πάλμα υπέγραψε με τον Άρη, συμβόλαιο τεσσεράμισι ετών στις 19 Ιανουαρίου του 2022.   Έκανε το ντεμπούτο του στις 14 Φεβρουαρίου του ίδιου έτους, σε μια εκτός έδρας ήττα με 2–0 από τον ΠΑΣ Γιάννινα στο πρωτάθλημα.  Σκόραρε το πρώτο του γκολ στις 10 Απριλίου σε μια εκτός έδρας νίκη με 2–1 επί της ΑΕΚ. Σκόραρε το δεύτερο γκολ του τον επόμενο μήνα, για άλλη μια φορά κόντρα στην ΑΕΚ, αυτή τη φορά σε μια εντός έδρας νίκη με 3–2.  

Στις 21 Ιουλίου 2022, ο Πάλμα έκανε το ευρωπαϊκό του ντεμπούτο στους προκριματικούς γύρους του ΟΥΕΦΑ Κόνφερενς Λιγκ. Ξεκίνησε βασικός, στον πρώτο εντός έδρας αγώνα της σεζόν, σε μια νίκη με 5–1 επί της Γκόμελ στον δεύτερο γύρο. Πέτυχε ένα γκολ και έβαλε άλλες δύο ασίστ στο συγκεκριμένο ματς.  Ο Πάλμα έπαιξε άλλα 3 παιχνίδια στο Κόνφερενς Λιγκ, μέχρι που ο Άρης αποκλείστηκε από τη Μακάμπι Τελ Αβίβ. 

Στις 8 Νοεμβρίου 2022, ο Πάλμα σημείωσε το πρώτο του χατ-τρικ στην καριέρα του σε μια εντός έδρας νίκη με 5–0 εναντίον της Λαμίας.  Τη σεζόν 2022-23 ο Λουίς Πάλμα πέτυχε μια σειρά από θαυμάσια τέρματα, ανάμεσα στα οποία ξεχωρίζει το γκολ-κόρνερ που πέτυχε απέναντι στον Ολυμπιακό στον νικηφόρο (με 2-1) αγώνα των πλέι οφ, στις 27 Απριλίου 2023 .

Στη δεύτερη σεζόν του με τον σύλλογο, ο νεαρός εξτρέμ έχει προσελκύσει το ενδιαφέρον από διάφορες μεγάλες ομάδες, όπως η Άντερλεχτ και η Ρέιντζερς, με την πρώτη να έχει κάνει προσφορά 3.000.000 ευρώ για τον παίκτη, λαμβάνοντας όμως αρνητική απάντηση, αφού οι απαιτήσεις του Άρη είναι μεγαλύτερες κατά ένα εκατομμύριο. 

### Σέλτικ Γλασκώβης
Στις 30 Αυγούστου του 2023, ο Πάλμα ανακοινώθηκε από την Σέλτικ έναντι 4εκ. ευρώ.  Έκανε το ντεμπούτο του με την Σέλτικ στις 16 Σεπτεμβρίου του ίδιου έτους, σε έναν αγώνα απέναντι στην Νταντί. Στις 24 Οκτωβρίου του 2023, έγινε ο δεύτερος Ουνδουριανός που σκοράρει σε αγώνα ΟΥΕΦΑ Τσάμπιονς Λιγκ, σκοράροντας στην εντός έδρας ισοπαλία της ομάδας του με 2-2 απέναντι στην Ατλέτικο Μαδρίτης. 

#### Ολυμπιακός (δανεισμός)
Στις 1 Φεβρουαρίου του 2025, ο Ολυμπιακός ανακοίνωσε τον Πάλμα με την μορφή δανεισμού από την Σέλτικ για το υπόλοιπο της σεζόν.  Σκόραρε το μοναδικό του τέρμα με τα ερυθρόλευκα στις 26 Φεβρουαρίου 2025, στα πλαίσια του πρώτου ημιτελικού με την ΑΕΚ για το Κύπελλο Ελλάδας. Ο Πάλμα κατέκτησε το εγχώριο νταμπλ στο τέλος της σεζόν, με τον Ολυμπιακό να μην ενεργοποιεί την οψιόν αγοράς του.

#### Λεχ Πόζναν (δανεισμός)
Στις 21 Ιουλίου 2025, ο Πάλμα παραχωρήθηκε δανεικός στην Λεχ Πόζναν με οψιόν μόνιμης μεταγραφής.

## Διεθνής καριέρα
Ο Πάλμα έχει εκπροσωπήσει την Ονδούρα σε επίπεδο Κ-17 και Κ-20, εμφανιζόμενη στο Παγκόσμιο Κύπελλο Κ-17 το 2017 και στο Παγκόσμιο Κύπελλο Κ-20 το 2019 .

Στις 7 Μαρτίου 2021, ο Πάλμα επιλέχθηκε για την ομάδα της ομάδας Κ-23 της Ονδούρας, για να συμμετάσχει στο Ολυμπιακό Προκριματικό Πρωτάθλημα.  Σκόραρε το νικητήριο γκολ στη νίκη της Ονδούρας στον ημιτελικό με 2–1 επί των Ηνωμένων Πολιτειών, αφού εκμεταλλεύτηκε ένα λάθος του Ντέιβιντ Οτσόα, εξασφαλίζοντας έτσι την πρόκριση στους Θερινούς Ολυμπιακούς Αγώνες του 2020 στην Ιαπωνία.  Ο Πάλμα, επιλέχθηκε αργότερα για την ομάδα που θα συμμετάσχει στο τουρνουά ποδοσφαίρου στους Ολυμπιακούς Αγώνες.  Ο Πάλμα, ήρθε από τον πάγκο στο πρώτο παιχνίδι της Ονδούρας, σε μια ήττα με 1–0 από τη Ρουμανία. Στο επόμενο παιχνίδι της φάσης των ομίλων σκοράρει, σε μια νίκη 3–2 επί της Νέας Ζηλανδίας. Ήρθε από τον πάγκο και στον τελευταίο αγώνα της φάσης των ομίλων, σε μια ήττα με 6–0 από τη Νότια Κορέα. 

Έκανε το ντεμπούτο του για την εθνική ομάδα στις 7 Οκτωβρίου 2021 σε προκριματικό αγώνα Παγκοσμίου Κυπέλλου εναντίον της Κόστα Ρίκα, αντικαθιστώντας τον Ριγκομπέρτο Ρίβας στο δεύτερο ημίχρονο. 

## Στατιστικά καριέρας

## Τίτλοι
**Ρεαλ Μονάρχους**

* Πρωτάθλημα ΓΣΛ: 2019 
**Σέλτικ Γλασκώβης**

* Πρωτάθλημα Σκωτίας: 2023-2024
* Κύπελλο Σκωτίας: 2023-2024
* Λιγκ Καπ Σκωτίας: 2024-2025

**Ολυμπιακός**

* Πρωτάθλημα Ελλάδος: 2024-2025
* Κύπελλο Ελλάδος: 2024-2025

**Ατομικοί**

* Προκριματικό Ολυμπιακό Πρωτάθλημα Ανδρών CONCACAF Best XI: 2020
* Σούπερ Λιγκ Ελλάδας, παίκτης του Μήνα: Νοέμβριος 2022 

## Παραπομπές

## Εξωτερικοί σύνδεσμοι

* Ο Λουίς Πάλμα στο Soccerway
* Προφίλ Άρη Θεσσαλονίκης
* Προφίλ Real Salt Lake
* Προφίλ πρωταθλήματος USL

Κατηγορία:Ονδουριανοί ποδοσφαιριστές
Κατηγορία:Ποδοσφαιριστές Εθνικής Ονδούρας
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές Γιουνάιτεντ Σόκερ Λιγκ
Κατηγορία:Ποδοσφαιριστές Λίγκα Νασιονάλ Ονδούρας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σέλτικ Γλασκώβης
Κατηγορία:Ξένοι ποδοσφαιριστές στην Σκωτία
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Λεχ Πόζναν
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Εκστρακλάσα